Joan Creus anuncia que deixa el seu càrrec com a mànager general del Barça de bàsquet\n“És una etapa important i ha arribat el moment de deixar-ho. Si no aconsegueixes els objectius marcats pel Club és lògic que donis pas a altres projectes”, ha sentenciat el mànager de la secció de bàsquet\nEl mànager del FC Barcelona de bàsquet, Joan Creus, ha anunciat aquest dijous que plega de les seves funcions al Club. Així ho ha expressat al programa Hora B de Barça TV. “No continuaré desenvolupant el càrrec que tenia al Club”. Creus que ha explicat que la seva decisió s’ha gestat, bàsicament, per dos motius: “El primer és pels anys que porto aquí, que en són vuit. És una etapa important i ha arribat el moment de deixar-ho. I l’altre va lligada als objectius. Si no aconsegueixes els marcats pel Club és lògic que donis pas a altres projectes”.\nCreus ha admès que la decisió “no és fàcil perquè estàs treballant al millor Club del món amb unes bones condicions i agraïdes, però arriba un moment que s’acaba una etapa”. Dels vuits anys que Creus ha desenvolupat el seu càrrec ha guanyat un total de 19 títols: “Tinc molt bons records, però no valores un moment puntual sinó la trajectòria. Són 8 anys i hem fet coses important i boniques i em quedo amb això”.\nCreus ha reconegut que l’equip “ha estat millor respecte la temporada anterior a nivell global” i ha admès que el conjunt blaugrana “va començar la temporada sent dominadors i amb molt bon joc, guanyant la Supercopa i generant unes bones expectatives, però l’eliminació a la Copa del Rei i a l’Eurolliga va passar factura".\nEn aquest sentit, Creus ha recordat que “sense que serveixi d’excusa hem tingut lesions en moments puntuals i claus i això ens ha perjudicat en alguns moments, tot i que en línies generals hem fet millor bàsquet que el curs passat”. Creus ha reconegut que “un objectiu del Club és guanyar un dels tres títols importants i està clar que no hem cobert els objectius d’aquesta temporada”.\nFinalment, sobre la continuïtat de l’entrenador Xavi Pascual, Joan Creus ha explicat que el tècnic blaugrana encara té un any de contracte i que ell “ara ja estarà al marge” i és el Club qui ha de prendre les decisions.


Geronimo Stilton ens parla d’El llibre i la rosa | Nosaltresllegim\n← Carretera secundària, un llibre que no hem de deixar escapar #elfinalperfecte és una idea magnífica per Sant Jordi 2012 →\n3 pensaments a “Geronimo Stilton ens parla d’El llibre i la rosa”\nMontserrat Brau 13 d'abril de 2012 a les 16:20\nGeronimo, quin plaer que tornis a venir! Gràcies i feliç cap de setmana de signatures a MónLlibre!!\nJúlia 15 de maig de 2012 a les 19:49\nHola, m’agraden molt els llibres de Geronimo en el regne de la fantasia i voldria pregunta si faran un setè llibre i un vuitè?\nMontserrat Brau 16 de maig de 2012 a les 9:33\nJúlia, ens comenten des de l’editorial que el Setè Viatge es publicarà el proper mes d’octubre! Per mil milions de rosegadors, quina alegria, oi?


Segona reunió d'ERC i Junts: aborden el "consens estratègic de la legislatura"\nBarcelona. Dimarts, 23 de febrer de 2021. 19:00\nActualitzat Dimarts, 23 de febrer de 2021. 19:00\nLa segona reunió que han mantingut ERC i Junts per Catalunya de cara a la recerca d'un acord de govern després de les eleccions del 14-F ha servit per abordar el "consens estratègic de la legislatura", segons han anunciat els dos partits a través d'un comunicat.\nIgual com en la primera reunió, convocada divendres passat, la trobada s'ha celebrat sense anunci previ i ha estat notificada aquest vespre a través de sengles comunicats. A diferència de l'anterior cita, però, les notes que han fet públiques els dos partits, totes dues molt breus, han evitat entrar en contradiccions sobre si busquen un acord de partits independentistes, com reclama Junts, o incloure-hi altres formacions, com aposta ERC.\n"Els dos partits treballen l'estratègia compartida per avançar cap a la República catalana com un dels principal àmbits en els quals es puguin trobar punts d'acord", assegura la nota d'Esquerra.\nPràcticament en els mateixos termes s'expressa Junts en el seu comunicat, igualment breu i on s'emmarca aquesta proposta en un objectiu de legislatura. Tant els uns com els altres s'emplacen a noves trobades. Des del primer moment, la formació de Carles Puigdemont ha insistit que el seu objectiu és delimitar l'objectiu de la legislatura abans de parlar d'un acord de govern i de repartiment de càrrecs.\nEn la trobada d'avui han participat els negociadors habituals dels dos partits. Per part republicana, el president del grup parlamentari, Sergi Sabrià, la portaveu, Marta Vilalta, el president del consell nacional, Josep Maria Jové, i la número dos de la candidatura al Parlament, Laura Vilagrà.\nPer part de Junts, el secretari general, Jordi Sànchez, la vicepresidenta i portaveu, Elsa Artadi, el vicepresident Josep Rius, la diputada a Madrid Míriam Nogueras, i el diputat al Parlament Francesc de Dalmases.\nAl matí, els negociadors republicans s'han reunit amb la CUP, que ha insistit a reclamar un canvi profund al cos dels Mossos d'Esquadra.\nA la imatge principal, el candidat republicà Pere Aragonès i la de Junts Laura Borràs en una imatge d'arxiu / ACN\nEleccions Catalunya Primera reunió entre ERC i Junts per abordar l'acord de govern Marta Lasalas\nEleccions Catalunya Compromís d'ERC amb la CUP per un "canvi profund" al cos de Mossos Marina Fernàndez Torné


¿Segur que no has patit mai violència de gènere?\n‘Només una vegada’, de la dramaturga Marta Buchaca, posa davant el mirall la normalització de conductes de maltractament psicològic. L’obra s’estrena a l’Espai Francesca Bonnemaison, dins el Grec, i a l’octubre arribarà al TNC\n¿Segur que no has patit mai violència de gènere? GREC\nEll és escriptor, ella editora. Són parella. I un dia li aixeca la mà. Ella vol explicar-ho a una amiga per WhatsApp, però es confon i acaba enviant el missatge al grup de la família. Quan se n’assabenta, el sogre denuncia el gendre. I la parella fa teràpia, separadament i també plegada, per entendre com han caigut en el pou on són i per mirar de sortir-ne. Perquè la violència física ha arribat després que la relació esdevingués malsana a cops de violència psicològica. Així arrenca Només una vegada, l’obra de la dramaturga i directora Marta Buchaca que s’estrena aquests dies a l’Espai Francesca Bonnemaison, en el marc del Grec, i a l’octubre arribarà al TNC. Anna Alarcón, Bernat Quintana i Maria Pau Pigem (en el paper de la terapeuta) protagonitzen l’espectacle, amb el qual Buchaca llança una pregunta oberta: “¿Estàs segura que mai has patit violència de gènere, que no n’estàs patint, que no en patiràs?”\nUns dies abans de l’estrena, la companyia continua aplegant documentació i testimonis de víctimes. Estan treballant en una ficció però saben que tenen entre mans un tema molt sensible, i els causa terror poder caure en la frivolitat. “El primer que vaig fer va ser documentar-me molt, després vaig escriure l’obra i quan ja estava preparada em vaig tornar a documentar”, diu Buchaca. Quan la va tenir llesta, en un temps rècord (“La vaig vomitar en una o dues setmanes, tot i que després l’he refet molt”) va tenir clar que aquella era l’obra que les actrius Anna Alarcón i Maria Pau Pigem li demanaven feia temps, per poder muntar-la juntes.\nLa creació de la peça va coincidir amb el seu segon embaràs. Haver d’educar dos fills nois li ha fet plantejar-se moltes coses sobre els rols, i també sobre algunes conductes normalitzades dins les relacions de parella que en realitat són fruit del masclisme atàvic de la societat. Això és el que li passa a la víctima de violència d’aquesta obra: no sap veure-la i quan ho fa no troba la manera de parlar-ne, “perquè un ull de vellut es veu, però la violència psicològica no”, diu l’autora.\nDurant tot el procés creatiu, Buchaca i la resta de l’equip artístic han comptat amb el suport i l’assessorament d’una psicòloga de l’Ajuntament de Barcelona, Marta Mariñas, especialitzada en atenció a les dones víctimes de violència a través del SARA (Servei d’Atenció, Recuperació i Acollida), i d’una terapeuta. També han estat en contacte amb els equips que treballen al costat dels homes maltractadors per mirar de rehabilitar-los. “Res justifica una agressió. Però com a autora a mi no m’interessa la dicotomia bona/dolent, i havia de mirar d’entendre l’home”. La dramaturga vol que aquesta sigui la primera part d’una trilogia sobre el tema. Li agradaria que la segona part fos una peça de teatre documental protagonitzada per víctimes: les voldria de classe mitjana o alta, per trencar tòpics i prejudicis. La violència, ha après, apareix en totes les classes socials i tots els perfils culturals. “Però ja m’han dit que serà difícil trobar el que busco”, reflexiona: és molt difícil visibilitzar-ho, precisament pel desig d’ocultació entre les víctimes de classe social i cultural més alta.\nBuchaca, Pigem i Alarcón són productores de Només una vegada. “Per a mi és la primera vegada”, diu la dramaturga. Per això està contenta de la bona rebuda de la peça: ja estan començant a rebre ofertes per representar-la per Catalunya. I ja tenen productor per a la versió en castellà, que dirigirà un home (“Encara no et puc dir qui, però em sembla interessant aquesta mirada masculina”). En tot cas, la fa molt feliç poder estrenar ara al mateix lloc on el 2010 va estrenar Les nenes no haurien de jugar a futbol, també dins el Grec. Aleshores tothom coneixia aquella sala com La Cuina, però des de fa 15 anys forma part de La Bonne, el Centre de Cultura de Dones, un viver de projectes audiovisuals, performances i arts escèniques dirigit per Marta Vergonyós que dona suport tant a artistes autòctones com migrants. “Tenia molt de sentit fer-ho aquí, em fa molt feliç”, conclou Buchaca.\nEspai Francesca Bonnemaison (Grec)\nTeatre violència de gènere Teatre Nacional de Catalunya


Noves variants per al Baxi de la lliga - Regió7 :: El Diari de la Catalunya Central\nNoves variants per al Baxi de la lliga\nL'entrada de Toolson per Davis condicionarà el joc dels manresans, que han fitxat el serbi Mitrovic, demà contra el Tenerife\njordi agut 18.10.2019 | 23:49\nLuka Mitrovic, en un partit amb l'UCAM Múrcia de la temporada passada davant de Labeyrie, del València m. a. polo/acb photo\nLuka Mitrovic, en un partit amb l'UCAM Múrcia de la temporada passada davant de Labeyrie, del València\nEl Baxi Manresa torna demà a la lliga, en un duel contra l'Iberostar Tenerife (12.30 hores) i amb la necessitat d'obtenir una victòria que el situï en una posició més còmoda en una classificació en la qual té una victòria i tres derrotes. El triomf de dimecres contra el Torun en competició europea ha de donar ànim a l'equip i també va desencadenar dues novetats a la plantilla que jugarà demà contra els canaris, les entrades de Ryan Toolson i del nou fitxatge, l'ala-pivot serbi Luka Mitrovic.\nAmb experiència a l'ACB\nPel que fa al segon cas, el club va anunciar dijous al matí la contractació del jugador serbi, de 26 anys i 2,04 centímetres d'alçada, que la temporada passada va disputar el tram final de la temporada amb l'UCAM Múrcia. De fet, va intervenir en la victòria del conjunt de Sito Alonso al Nou Congost el mes d'abril passat per 86-96. Hi va anotar 9 punts, va capturar 5 rebots per a un 14 de valoració i va ser el millor de la seva formació aquell dia darrere dels escandalosos 40 punts i 38 de valoració d'Askia Booker, que van destrossar el Baxi (86-96).\nMitrovic, draftejat pels Sixers, va estar-se cinc anys a l'Estrella Roja, que el va tallar el 2017 per problemes amb un genoll, i el Brose Baskets abans de recalar a Múrcia en substitució de Marcos Delía, que va anar al Joventut. Va ser important en la salvació de l'UCAM, que va vèncer en cinc dels set darrers partits de l'ACB. També va intervenir en tres duels de la Lliga de Campions, torneig en el qual també jugarà enguany. A la lliga, les seves mitjanes van ser de 4,8 punts i 3,8 rebots, amb un 6,8 de valoració.\nMitrovic arriba amb un contracte temporal, del qual el club no ha especificat la durada, mentre segueixin de baixa Yankuba Sima i Paco del Águila. Cap dels dos no ha pogut actuar, el primer en els darrers partits i el segon des del principi de la temporada. El jugador balcànic serà el tercer ala-pivot de la plantilla, al costat d'Eulis Báez i de William Magarity, i podria robar minuts sobretot al suec, que ha tingut uns darrers partits fluixos després d'un gran inici contra l'Unicaja.\nToolson i la posició de base\nEl joc interior manresà es completarà demà amb un Jordan Sakho que no està trobant regularitat en els primers partits i amb el nord-americà David Kravish. Aquest ocuparà una de les dues places d'extracomunitaris juntament amb Ryan Toolson, la qual cosa suposarà l'exclusió de l'equip de Jordan Davis. El jugador de Las Vegas, que no ha anotat cap bàsquet en joc en deu dels dotze dar-rers períodes disputats per l'equip, caurà de la convocatòria ja que no s'ha regularitzat el passaport d'Azerbadjan que l'hauria de permetre actuar com a comunitari. La gran actuació de Toolson contra el Torun, i el fet que Pedro Martínez ja digués que hi havia el 99% de possibilitats que aquest jugués demà, deixaran Davis fora de la formació.\nAquest fet condicionarà la direcció de joc de l'equip. Frankie Ferrari, que es va trencar l'escafoide de la mà esquerra el 25 de setembre, està a punt de tornar, però no sembla que estigui en condicions de jugar demà. Dani Pérez està rendint a una gran altura, però l'excés de minuts li pot passar factura, com ja va succeir diumenge passat a la pista de l'Estudiantes. Sense Davis per exercir de base, Pedro Martínez haurà de trobar solucions. Joan Peñarroya ja ho va fer l'abril passat, quan la baixa de Fisher va obligar a actuar amb Álvaro Muñoz, Jou i Pere Tomás com a directors de joc en la transcendental victòria davant del Delteco (94-84), justament amb Dani Pérez en l'altre equip. De cara a demà, el tècnic barceloní també disposarà de David Òrrit, inèdit aquesta temporada, però sembla que utilitzarà Toolson, Dulkys i, fins i tot, Pere Tomàs per superar els minuts en què Pérez no serà a la pista.\nCandidats per fer el relleu de Dani Pérez. Esports\nL'Iberostar arribarà amb l'absència de Singler, que sorprèn tothom i diu que deixa el bàsquet. Esports


Renata Shypsha del CTT Cambrils, campiona de l'Open Memorial de tennis taula de Sabadell - Revista Cambrils\nRenata Shypsha del CTT Cambrils, campiona de l'Open Memorial de tennis taula de Sabadell\nPublicat el Dimecres, 16 de setembre de 2020 10:42h\nRenata Shypsha del CTT Cambrils en plena competició | Cedida\nEl passat 13 de setembre, a les instal·lacions del Club Natació Sabadell, es va disputar l'Open Memorial Encarnación Romero de tennis taula amb la participació de 28 jugadores de totes les edats. A la competició d'Open absoluta, la representant del CTT Cambrils –Renata Shypsha– va completar una excel·lent actuació. El torneig es va jugar en dos grups: al grup A, la palista cambrilenca va quedar classificada entre les vuit primeres, mentre que en el grup "B", Renata Shypsha va quedar campiona. Cal destacar que la jove jugadora es va enfrontar a d'altres participants de molta més edat que ella –jugadores que tenien 50 anys i en porten 40 jugant–. La palista del club cambrilenc va desplegar un joc tècnic d'immillorable qualitat i segueix amb la seva trajectòria ascendent. Renata Shypsha manté el seu títol de campiona d'Espanya i tercera al campionat estatal, les dues competicions més importants a nivell estatal.\nImatge del podi de l'Open Memorial Encarnación Romero de Sabadell


Colesterol Circulació - Laboratoris Bional - 40 càpsules\n> Complements Alimentaris>Colesterol>Colesterol Circulació - Laboratoris Bional - 40 càpsules\nManté el colesterol sota control.\nEl colesterol és un dels maons amb què es construeixen les cèl·lules i les hormones. És una substància essencial per a la nostra supervivència. El fetge produeix la major part del colesterol que el nostre cos necessita (75%) a partir de greixos. Només el 25% del colesterol prové dels aliments.\nIngredients (per cada 2 càpsules):\nLLEVAT D'ARRÒS VERMELL\nUtilització: Prendre una càpsula, dues vegades al dia, amb un got d'aigua o suc de fruites.\nPresentació: Envàs de 40 càpsules toves.


El Govern invertirà 42 milions a la xarxa d'aigües i torrents de Palma\n23 abril 2021 13:38\nL'acord entre Medi Ambient i Cort permetrà millorar les canalitzacions\nRafel Gallego | 19 febrer 2004\nEl Govern balear invertirà, durant l'actual legislatura, 42 milions d'euros en la millora de la xarxa d'aigües residuals de Palma i en la neteja dels torrents del municipi. Així es desprèn dels dos protocols de col·laboració que signaren ahir la Conselleria de Medi Ambient i Cort.\nSegons informaren els màxims responsables d'ambdues institucions, Jaume Font i Catalina Cirer respectivament, el 50 per cent de l'esmentada partida (21 milions) es dedicarà a la renovació i reparació de diferents canalitzacions «que permetran que ni una sola gota d'aigua del clavegueram arribi a la mar sense ser tractada».\nEn el marc d'aquest protocol es rehabilitarà la canalització de Pelaires, s'adaptaran bombes de fang i es reformarà el sistema d'impulsió d'aigua a la zona de Duanes, entre d'altres actuacions. L'altra meitat de la partida (21 milions més) -aportada per l'Institut Balear d'Aigua i Energia (Ibaen)- es destinarà a finançar l'adequació dels torrents de Sant Magí, Son Armadans, sa Riera, sa Síquia, na Bàrbara, Sant Jordi, Sant Agustí, Mal Pas i torrent Gros. Precisament la darrera adequació -la més cara de totes- podria ser finançada pel Ministeri de Medi Ambient, segons informà el conseller, qui aprofità per apuntar que «amb la inversió prevista s'incidirà en la seguretat de les rieres».\nTant Font com Cirer manifestaren que amb els dos acords signats es compensa part de la manca d'inversió de l'Executiu autonòmic, pel que fa a les aigües i els torrents de Palma, durant l'etapa del Pacte de Progrés.


Puig admet un «cert increment de la delinqüència» - Diari de Girona\nAssassinat a Barcelona\nPuig admet un «cert increment de la delinqüència»\nEl conseller d'Interior afirma que el Govern estarà «atent» davant el que sembla un «rebrot»\nacn 06.03.2011 | 17:34\nEl conseller d'Interior, Felip Puig, ha assegurat que la Generalitat està 'amatent' davant el que sembla un 'rebrot' d'un 'cert increment de la delinqüència' i que posarà més efectius per 'prevenir i perseguir' els criminals.\nHo ha dit a Montmaneu, el dia després que un jove botiguer morís a Barcelona en un atracament quan l'agressor el va disparar amb una arma de foc. Puig ha afegit que la detenció del presumpte homicida demostra el bon funcionament dels cossos policials. S'ha referit també a la nova limitació de velocitat que aquest dilluns entra en vigor. Una mesura del govern espanyol que, segons Puig 'des de Catalunya no l'entenem però l'acatem i respectem'.\nDesprés de la mort violenta, la passada tardor, de la dependenta d'un forn de pa al districte de Sant Gervasi i d'un joier a la Rambla Guipúscoa, al districte de Sant Martí, l'assassinat del jove botiguer es converteix en el tercer crim d'aquestes característiques que succeeix a Barcelona en els darrers sis mesos.\n'Estarem molt amatents davant aquest rebrot i d'un cert increment de la delinqüència', ha indicat Felip Puig 'tant pel que fa robatoris amb força a robatoris a domicili com a atracaments a comerços desplegarem efectius', ha especificat. 'Que la gent sàpiga que ningú quedarà al marge de la llei', ha advertit en declaracions a l'ACN.\nFelip Puig ha recordat que fa uns deu dies, es va reunir amb representants de la Confederació del Comerç de Catalunya (CCC) per tractar, entre d'altres temes, aquesta problemàtica. 'Estem permanentment en reunions i grups de treball per incrementar la coordinació, la comunicació, la informació i estar al costat dels botiguers', ha subratllat. Tot, amb l'objectiu de 'preservar la tranquil·litat dels nostres sectors comercials i empresarials' i 'garantir la convivència al país', ha afirmat.


▷ ⭐Definició de judici⭐ - Significat, Exemples i Sinònims\nelcorrector.cat » Definició de judici\nDefinició de judici\nara pots trobar La definició i uns quants exemples de com utilitzar la paraula judici, en aquesta selecció de rectificacions ortogràfiques pots descobrir com es pot utilitzar en un context real aquest mot i fer servir un dels sinònims que et recomanem de la llista completa que veuràs aquí també veuràs la seva Definició perquè et sigui molt més simple entendre què significa judici.\nAcció de pesar una vegada.\nQue costa molt de fer o que requereix molta atenció:\nsin: dur, feixuc\nQue és molt lent en els seus moviments:\nQue és molest, que no desperta cap interès o que és difícil de suportar:\n[persona] Que es fa difícil de suportar per excés d’amabilitat, per massa sociable:\nsin: apegalós, arracada\nExpressions i frases fetes amb judici\nQué vol dir a judici de\na judici de tots nosaltres, no ho hem de fer.\nQué vol dir judici final\nJudici que, segons la religió cristiana, celebrarà Déu al final dels temps.\nSinònims de judici\nProcés de recollida d’informació per emetre un judici de valor\n¿Cóm es diu judici en castellà? / ¿Cómo se escribre y se dice juicio en catalán?\nSi tens ganes de saber com s’escriu en espanyol judici has de saber que la seva traducció és juicio pots trobar en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar judici\nQuan es completi aquesta obra, […] es pronunciarà judici sobre els vivents.\nvi) Privar deliberadament un presoner de guerra o una altra persona de les seves […] drets a un judici just i imparcial\nVa ser sotmès posteriorment a judici i condemnat a 15 anys […] de presó.\nSegons el parer de Polònia, no hi ha dubte […] que algunes recomanacions requereixen una consideració més acurada i s’hauran d’abordar en més detall.\nEfectivament, […] es tracta, al meu parer, d’un immens […] imperatiu que s’ha d’afrontar.\nEl judici no va proporcionar resposta […] a la pregunta del que li va passar després d’haver estat segrestat.\nEls membres renuncien a la seva […] dret a un judici per jurat o […] anteun tribunal.\nPer descomptat que aquest judici que he formulat tractaran […] de refutar, però és un fet que fins i tot famílies de la petita […] burgesia i amb recursos econòmics moderats, fan un gran esforç, perquè els seus fills tinguin la oportunitat de caçar un bon partit.\nha estat declarat incompetent […] per comparèixer en judici fins que es produeixi […] un canvi en el seu estat de salut mental.\nLa querella […] adopta la forma d’un judici davant del Tribunal […] Superior.\nLa primera […] autora afirma que el judici del seu fill no va ser […] just i que el tribunal va ser parcial.\nEl contingut del missatge pot […] ser accidental i reflecteix el judici, capacitat o intel·ligència de l’emissor.\nÉs falsa la idea que van conèixer els càrrecs que se’ls […] imputaven durant el judici.\nHa de quedar clar que no es pretén de cap manera posar en dubte les competències nacionals i regionals en aquests camps.\nHem de culminar el judici de Charles Taylor […] a l’Haia, que és tan important per preservar la pau i l’estabilitat fràgils a l’Àfrica occidental.\nPot algú en el seu sa judici posar Jesús […] i a Mahoma en el mateix pedestal?\ni) No estaven […] disponibles a l’època del judici per motius que no […] es podria imputar totalment o parcialment a la part que formula la sol·licitud; i\nAl meu parer, això indica que la Comissió no està al dia.\na) que, segons el parer de l’autoritat competent, […] la realització de la inspecció hagués suposat un risc per a la seguretat […] dels inspectors, del vaixell, de la seva tripulació o del port, o per al medi marí, o\nTot i que s’han posat en dubte aquests supòsits, els que propugnen aquest model han argumentat que la seva validesa no s’ha de jutjar únicament en funció dels supòsits, sinó també de la seva capacitat […] predictiva.\nActualment es […] preveu que el seu judici comenci en la […] primavera de 2007.\nMentrestant, en el pla intern, hem anat […] desenvolupant i aplicant estratègies internes […] per facilitar el judici ràpid de les causes, […] entre altres coses amb la millora de […] la gestió de la Fiscalia i l’ús d’eines tecnològiques.\nSense cap […] esforç d’objectivitat i de judici just.\nEls oradors van expressar la seva […] satisfacció per l’estructura i l’abast del 31 C / 4, compreses les cinc funcions definides per la UNESCO, que al seu judici haurien de conservar.\nl’avi és una persona de judici.\nno facis judicis sobre ningú sense conèixer-lo.\nTotes aquestes preguntes corresponen a […] la qualitat del judici d’anar a la guerra.\nEl judici seguit contra […] ells, que va començar el 2004, segueix obert.\nAquests llocs es necessitaran només si […] se celebra un judici addicional.\nha de declarar com a testimoni al judici d’un accident de trànsit.\nAssumpte: Tortura, judici no imparcial, detenció il·legal.\nAixí mateix cal reforçar el sistema judicial per sotmetre els […] culpables a un judici just.\nSegons el parer d’un expert, aquest […] problema es podria resoldre aplicant la jurisdicció in rem.


Joseph Alois Ratzinger (Benet XVI) canonitzà Hildegard von Bingen el 10 de maig de 2012. Ja és gros: un papa conservador fent santa una monja més que progressista i, a sobre, amb vuit segles de retard. Tots dos alemanys, això sí, perquè Ratzinger va néixer a Baviera i Hildegarda, a Renània. Gregori IX, que era romà, ja inicià el procés de canonització d’Hildegarda l’any 1227, però ho deixà córrer: preferí fer sants Francesc d’Assís, Domènec de Guzmán i Antoni de Pàdua, predicadors de volada.\nEl cas és que Hildegarda també predicava per places i carrers, un fet extraordinari en una monja i del segle XII. Però és que tot en Hildegarda era fora del comú. Escrivia assaig, poesia, textos místics, filosòfics i científics; dibuixava, componia música, curava malalts, predicava a tort i a dret… Nascuda el 1098, quan tot just tenia vuit anys els seus pares la confiaren com a oblata a l’anacoreta Jutta von Sponheim. Poc després, ambdues dones s’enclaustraren al monestir benedictí de Disibodenberg, on Hildegarda es quedà fins 1150. Després, ja abadessa, fundà els nous monestirs de Rupertsberg i d’Eibingen, prop de Bingen (Renània), on romangué fins que morí, l’any 1179.\n«Quan la dona s’uneix a l’home, l’escalfor del seu cervell, on radica el plaer, fa que ell assaboreixi el goig de la unió i ejaculi el seu semen. I quan el semen ha caigut on pertoca, aquesta fortíssima escalfor del cervell l’atreu i el reté. Immediatament, es contreu la ronyonada de la dona i es tanquen tots els òrgans que durant la menstruació estan a punt per obrir-se, de la mateixa manera que un home fort sosté una cosa dins de la mà.» És la primera descripció amb intenció científica de l’orgasme femení. La devem a Hildegarda. Té gràcia que la fes una monja benedictina. Figura a la seva obra Causa et curæ, escrita devers 1151, un veritable tractat de medicina i farmacopea. Anteriorment havia escrit Physica, compilació de coneixements sobre mineralogia, botànica i zoologia. Agrupà les dues obres en un corpus que anomenà Subtilitates diversarum naturarum creaturarum. Plasmà en dibuixos les aures migranyoses que patia. Tenia una aproximació holística sobre la natura i els éssers vius, sorprenent en una pensadora del segle XII.


Circular CAT/EBA 28/2019 Campionat de Catalunya per equips d'edats. Categories sub-8, sub-10, sub-12, sub-14, sub-16 i sub-18 -Ampliació-\nDarrera actualització el 11 Octubre 2019\nEl campionat es durà a terme durant els dies 1, 2 i 3 de novembre.\nEl campionat se celebrarà a la localitat de Lloret de Mar (Girona). Hotel Evenia Olympic Resort**** Avda. Rieral, 55, de Lloret de Mar.\nINSCRIPCIONS I RESERVES DELS EQUIPS, ESPORTISTES I DELEGATS\nLes inscripcions, per a tots els equips que vulguin participar, s’han de formalitzar mitjançant presentació d’equip abans del diumenge, 13 d’octubre, a les 15:00 hores.\nLa quota d’inscripció és:\nAllotjats a l'hotel oficial\nNo allotjats a l'hotel\nCategories SUB-8 i SUB-18\nCategories SUB-10, SUB-12, SUB-14 i SUB-16\nEn el cas que un club inscrigui 5 equips o més hi haurà un descompte del 25 % en la quota d’inscripció, a partir del 5è equip.\nEs considera un equip allotjat a l'hotel si té el 70% de l’equip allotjat (2 esportistes a SUB-8 i SUB-18 i 3 a la resta de categories).\nLes inscripcions es carregaran al compte del club.\nSi un club o escola inscriu a dos equips a la mateixa categoria els haurà de nomenar començant per la lletra A i successivament.\nLa FCE publicarà la llista oficial d’equips inscrits el divendres, 18 d’octubre, a les 13:00 hores. S’admetran reclamacions fins el dimarts, 22 d’octubre, a les 13:00 hores. El divendres, 25 d’octubre, a les 13:00 hores es publicarà llistat definitiu d’equips de cada categoria.\nEls aparellaments i el rànquing definitiu es publicaran desprès de la reunió de delegats.\nL’hotel farà preu per a dues nits (de l’1 al 2 de novembre de 2019) amb entrada per dinar del divendres i sortida després d’esmorzar del diumenge.\nEs pot consultar en el mateix enllaç la disponibilitat d’entrada el dijous, dia 31 d’octubre, per sopar.\nEnllaç a reserves\nRESERVA ÀPAT EXTRA\nPer adquirir tiquets per al dinar de diumenge, el preu serà de 14€ (els adults) i 12€ (els nens menors de 12 anys) es podrà fer el pagament al número de compte de la Federació Catalana d’Escacs de l’entitat Caixabank ES28 2100 0804 3002 0084 8216 indicant àpat + el nom i cognoms del participant+ número de quantitat de persones.\nHi ha l’opció d’adquirir els tiquets durant el mateix torneig fins el dia 3 de novembre a les 12:00 hores. Passada aquesta hora no hi haurà garantia de poder adquirir-los.\nPoden participar jugadors i jugadores amb llicència FCE en vigor, que no hagin fet els divuit anys abans del primer de gener de l’any en curs i que compleixen les condicions establertes en la present Circular.\nf) Categoria Sub-18, equips formats esportistes amb llicència FCE que no hagin fet els divuit anys abans del primer de gener de l’any en curs.\nEls equips en la categoria sub-8 i sub-18, estaran formats per 1 delegat/da, tres esportistes titulars i els suplents que es vulgui.\nEls equips en les altres categories, estaran formats per 1 delegat/da, quatre esportistes titulars i els suplents que es vulgui.\nCada equip podrà inscriure tots els esportistes que vulgui. Cada esportista només podrà jugar en un equip.\nUn esportista pot jugar per la seva escola o pel seu club. Un esportista només pot representar al club en el que té la llicència federativa en vigor.\nS’acceptarà l’excepcionalitat de la formació d’un equip amb esportistes de dos clubs amb poques llicències de la categoria en qüestió i amb problemes per formar equips. Aquests equips hauran de tenir l’aprovació de la Comissió Esportiva.*\n*Tenint en compte les resolucions que s'han acceptat des de la Comissió Esportiva, puntualitzem que aquesta excepcionalitat s'aplica a clubs amb problemes per fer equips, independentment de que siguin dos o més clubs.\nEl termini de presentació davant del tauler serà de 15 minuts.\nEls equips que no es presentin, sense causa justificada, a una de les rondes de joc seran eliminats.\nEn cas que falti un esportista a l'inici de la partida, aquest serà sempre el quart escaquer, si són dos el quart i tercer. En cas de produir-se una incompareixença a un tauler que no sigui al quart, o al tercer i al quart, es considerarà com alineació indeguda i es donarà la puntuació màxima al rival (3-0 a sub8 i sub18, 4-0 a la resta de categories), tret que la incompareixença sigui per motius justificats i documentats i així apreciats per l’equip arbitral. Per poder iniciar un encontre, l'equip ha de tenir la meitat dels seus integrants presents a la sala de joc. En cas contrari es posaran en marxa els rellotges d’aquest equip fins que hi hagi els esportistes suficients.\nL'esportista no podrà ésser substituït una vegada començada la partida fins a la ronda de joc següent.\nEls punts de l’equip que descansa serà de 2 punts per a la categoria sub-8 i sub-18 i 2’5 per a la resta.\nPartides a 45 minuts més 30 segons per jugada. Els esportistes estan obligats a anotar tota la partida.\nLa puntuació a les categories SUB-8, SUB-10 i SUB-12 serà olímpica. Per a la resta de categories (SUB-14, SUB-16 i SUB-18) la puntuació serà per matx (2 punts victòria, 1 punt empat).\nEls equips estan formats per quatre jugadors a les categories SUB-10, SUB-12, SUB-14 i SUB-16, i per tres jugadors a les categories SUB-8 i SUB-18.\nEl campionat es jugarà segons el número d’equips a cada categoria a un màxim de 7 rondes.\nL’organització es reserva la possibilitat d’anul·lar o agrupar alguna de les categories si el número d’equips inscrits no arribés a 6.\nL'ELO de la Federació Catalana d’Escacs determinarà l'ordre de forces de cada equip. Només es podrà alterar la composició de l’ordre dels jugadors si la diferència d’elo català és de 25 punts d’elo o menys. L’ordre de forces dels esportistes amb menys de 1700 d’elo podrà ser modificat lliurement però s’haurà de mantenir aquest ordre durant totes les rondes.\nQualsevol canvi d’esportista en un equip respecte l’imprès de la presentació d’equips s’haurà de comunicar a la reunió de delegats, abans d’iniciar la competició. Només es podran realitzar dos canvis per equip en relació a la llista presentada a la inscripció.\nEl rànquing dels equips serà la mitjana d’ELO dels quatre components titulars de l'equip i tres per a la categoria sub-8 i sub-18.\nCada equip haurà d’acreditar un delegat/da, que serà el responsable de l’esportista i l'equip durant tota la competició a tots els efectes, i haurà d'omplir i signar l’Acta de cada encontre. És obligatori que el delegat/da sigui major d’edat i no participi com a jugador de cap equip. Una mateixa persona pot fer de delegat/da en dos o més equips diferents. L’organització de la competició es reserva el dret d’acceptar la inscripció d’un delegat/da en aquesta competició. En cas que no sigui acceptat, l’escola o club haurà de proposar un nou delegat.\nÉs imprescindible que el delegat/da, si no ho va fer a la Final individual de Vila-seca, enviï a la Federació el Certificat de Delictes Sexuals per poder ser acreditat. A la reunió de delegats que tindrà lloc el divendres, 1 de novembre, a les 10:30 hores, se li atorgarà una credencial que haurà de portar visible durant la ronda de joc.\nEl Certificat de Delictes Sexuals expedits des del mes d’octubre de 2018 seran acceptats.\nFUNCIONS DEL DELEGAT/DA\nEl delegat de l’equip té una funció administrativa, presentant les alineacions, vetllant per l’actitud correcta dels jugadors, col·laborant en la confecció de l’acta de l’encontre i presentant les reclamacions que s’escaiguin.\nEl delegat s’abstindrà de qualsevol intervenció durant la partida, excepte en el que s’indica a l’article següent.\nEl delegat està autoritzat a consellar a un jugador del seu equip per realitzar o acceptar una oferta de taules, sense donar cap comentari o informació addicional referent a la partida. Qualsevol conversa dels jugadors amb el delegat s’haurà de realitzar amb la presència d’un àrbitre, i haurà de ser amb informació breu. Es podrà dir a un jugador que “accepti les taules” o “ofereixi taules”. Preguntat per un jugador si s’ha d’acceptar una oferta de taules, podrà contestar “sí”, “no”, o delegar la decisió en el jugador. No podrà intervenir de qualsevol altra forma.\nEn qualsevol cas, el consell del delegat no és vinculant i el jugador té la decisió final. En qualsevol cas, el delegat no pot actuar en nom del jugador.\nEl delegat, quan observi una partida, es col·locarà darrere dels seus jugadors per a que no puguin fer contacte visual ni posar nerviós al jugador de l’equip contrari.\nEl delegat de l’equip podrà delegar, de forma excepcional i per un motiu de força major, les seves funcions en una altra persona. La petició es farà per escrit previ a l’àrbitre principal que apreciarà o no aquesta força major.\nLes possibles reclamacions que puguin existir durant el campionat, només les podrà fer el delegat titular de l’equip reclamant.\nIDENTIFICACIÓ DELS ESPORTISTES\nTots els participants hauran de presentar la documentació: el DNI i/o Llibre de Família.\nDIRECTOR/A DEL TORNEIG\nEl Director del Torneig serà Jaume Gayoso Rodríguez.\nEn cas d’empat a la finalització de la competició, es resoldrà:\nCategories SUB-8, SUB-10 i SUB-12\nEn cas d’empat en el sistema suís olímpic, a la finalització de la competició, es resoldrà:\n1er.: Puntuació per matx.\n2n.: Resultat particular entre els equips empatats\n3r.: Buchholz Total.\nCategories SUB-14, SUB-16 i SUB-18\nEn cas d’empat en el sistema suís amb punts de matx, a la finalització de la competició, es resoldrà:\n1er: Puntuació Olímpica.\n2n: Resultat particular entre els equips empatats\n3r: Buchholz Total.\nEn el cas d’empat en el sistema de lliga, es resoldrà:\n1er: Sonneborn-berger per equips (Tipus B si es juga per sistema suís amb punts de matx, i Tipus D si es juga per sistema suís olímpic)\n2on: Número de matxs guanyats.\nEn el cas d’empat en el sistema de play-offs, es resoldrà per Sistema Holandès (Consisteix a sumar 4 punts per una victòria al primer tauler, tres punts per victòria al segon tauler, dos punts per victòria en el tercer tauler i un punt per victòria al quart tauler).\nSi segueix l’empat guanyarà l’equip que hagi obtingut la victòria al primer tauler. Si al primer tauler son taules, guanya qui ho hagi fet al segon, si el segon son taules, el que ho hagi fet al tercer i així succesivament. Finalment, si totes les partides han estat taules, guanyarà l’encontre l’equip que ha jugat al primer tauler amb peces negres.\nEn cas que hagi un empat entre més de dos equips en la classificació del torneig, un cop aplicat un desempat, el següent sistema de desempat només s’aplicarà als equips que continuïn empatats. Els sistemes ja utilitzats per desfer un desempat no tornaran a fer-se servir encara que siguin favorables per un dels que continuïn empatats.\nEn el cas que després de tots els desempats en alguna categoria fes falta un desempat definitiu per decidir alguna de les places de podi, es faria Armaggedon. És a dir, es faria una partida llampec entre un integrant de cada equip empatat. El ritme de joc serà de 6 minuts pel blanc i 5 minuts pel negre a finish i en cas de taules guanyen negres.\nPrimer es sortejaran els colors entre els dos equips i un cop conegut el color en que es jugarà, cada equip alinearà un dels seus integrants.\nReunió de Delegats: 10:30, es farà a la sala de joc.\n1a ronda: 11:15 hores.\n2a ronda: 16:30 hores.\n3a ronda: 10:00 hores.\n4a ronda: 16:00 hores.\n5a ronda: 10:00 hores.\n6a ronda: 15:30 hores.\nCloenda: 18:30 hores a la sala de joc.\nEn cas d'haver de disputar-se una setena ronda en alguna de les categories, aquesta es faria el dissabte a les 18:30 hores, i quedaria confirmada en la reunió de delegats.\nTrofeu per als tres primers equips classificats de la categoria sub-8, sub-10, sub-12, sub-14, sub-16 i sub-18.\nDiploma per al millor 1er, 2on, 3er, 4art tauler i tauler reserva de cada categoria.\nPremi de 350€ repartits ens inscripcions a tornejos d'escacs (oficials o homologats) o activitats que organitzi la federació entre els jugadors de l'equip guanyador. El jugador/a disposarà d'un any per fer-lo servir, un cop passat l'any es perd la part que quedi. Quan l'esportista vulgui gastar aquests diners haurà d'escriure un correu a la Federació i aquesta farà l’abonament directament de l'activitat o el torneig a l'organització i serà descomptat del seu crèdit pendent.\nLa prova serà avaluada per ELO Català a totes les categories.\nL’àrbitre haurà de confirmar la caiguda de bandera. Les decisions de l’àrbitre principal seran inapel·lables per no impedir el desenvolupament normal de la competició, no obstant, si hi ha reclamacions seran enviades, un cop finalitzat el torneig, al Comitè de Competició de la FCE per redimir les responsabilitats dels implicats.\nEs prohibeix l’entrada de qualsevol tipus d’aparell electrònic i dispositiu mòbil a la sala de joc. En el cas que es tingui possessió d’un i, a més, soni o es faci ús, perdrà la partida en joc.\nEn cas que li soni aquest dispositiu a un delegat, se li prohibirà l’accés a la sala de joc durant aquesta ronda i la següent. En cas de reincidència no podrà accedir a la zona de joc durant la resta del torneig.\nEls esportistes hauran d’abstenir-se de realitzar cap comentari sobre la partida que estigui en joc, excepte per allò que permetin les Lleis dels Escacs. Hauran de comunicar a l’àrbitre qualsevol absència de la zona de joc.\nUn cop finalitzada la partida, els esportistes hauran d’abandonar la zona de joc.\nEls esportistes no actuaran de forma que deshonrin el joc dels escacs i es comportaran correctament, tant dintre com fora de les instal·lacions esportives. No està permès als esportistes abandonar el recinte de joc sense el permís de l’àrbitre.\nLa participació en aquesta competició implica, per part dels esportistes i delegats/des, l’acceptació d’aquesta Circular.


Girona concedeix 343 ajudes a famílies sense ingressos - Diari de Girona\nGirona concedeix 343 ajudes a famílies sense ingressos\nL'Ajuntament obrirà les preinscripcions als casals d'estiu el pròxim 15 de maig i ja treballa en tres possibles hipòtesis per programar-los durant el mes de juliol\nn.s. 16.04.2020 | 23:37\nGirona concedeix 343 ajudes a famílies sense ingressos Diari de Girona\nL'Ajuntament de Girona ja ha concedit 343 ajudes per a famílies sense ingressos o que els han aplicat un ERTO i encara no han cobrat la prestació de l'atur, fet que l'alcaldess,a Marta Madrenas, va qualificar, ahir, durant una roda de premsa virtual, «d'inexplicable». Tanmateix, va explicar que han notat un augment d'usuaris i famílies que en condicions normals estarien en una situació de no vulnerabilitat però que a causa de la falta d'ingressos es troben en una situació «de vulnerabilitat temporal», indicava l'alcaldessa.\nMadrenas va explicar que aquestes ajudes són complementàries a altres com les beques menjador i va incidir en el fet que l'atenció a les persones i les situacions de vulnerabilitat «és la prioritat del consistori».\nD'altra banda, el regidor de Cultura i Joventut, Carles Ribas, va indicar que el 15 de maig obriran les preinscripcions per als casals d'estiu. Ribas va assegurar que treballen en tres hipòtesis possibles a l'espera «d'instruccions de com es farà» per part del govern.\nLa primera és que es puguin fer els casals amb normalitat, la segona contempla que s'hagi de reduir el volum de persones als espais, i l'última, si finalment no es permet que es facin els casals, el regidor va avançar que realitzaran un «acompanyament individualitzat» per a infants amb necessitats especials.


Som Elèctrics - Baku Creativitat i Comunicació\nIdentitat visual per un congrés que aposta per un model de mobilitat més sostenible\nSalut, tecnologia i mobilitat són els eixos del «Som elèctrics!», el congrés sobre vehicle elèctric i mobilitat sostenible que es celebra al Museu de la Ciència i de la Tècnica de Catalunya (mNACTEC), i que reuneix a científics, experts i empreses compromeses amb un model de ciutat més sostenible. El programa del «Som elèctrics!» compta amb un cicle de ponències obert al públic, on destaca la participació de marques com Renault, Nissan, Circutor i Circuit de Barcelona / Catalunya –entre d’altres–, així com amb una exposició al mNACTEC sobre contaminació, medi ambient i l’evolució del vehicle elèctric des dels primers prototips i models de cotxes, motos i bicicletes.\nServeis: Brand, gràfica publicitària, producció impresa\nEl repte consisteix en connectar el «Som elèctrics!» no només amb el públic professional –empresaris, científics i altres ponents i especialistes– sinó també amb la ciutadania, convertint-lo en un espai de divulgació i reflexió entorn al vehicle elèctric a la ciutat. La seva doble vessant científica i lúdica, així com l’ampli espectre de públic, fa que sigui important visibilitzar la campanya publicitària a la ciutat i arreu del territori.\nPel disseny de la identitat visual del «Som elèctrics!» es va prendre com a font d’inspiració un vehicle elèctric popular i memorable: l’auto de xoc (bumper car) –possiblement, el primer cotxe elèctric que hem conegut a la nostra infantesa–. I l’hem combinat amb una tipografia inspirada en els cartells publicitaris de llums de tub de neó, que ens remet al mateix «imaginari elèctric» i a la cultura pop urbana.\nTotes les consideracions comunicatives i productives de cada campanya han estat completament coherents amb la naturalesa de l'esdeveniment.\nPer exemple, la impressió dels cartells de l'edició 2018 es van fer en un taller de serigrafia Km 0 i utilitzant tintes ecològiques a l’aigua, sense àcids ni dissolvents i exemptes de materials pesats o derivats del petroli, 100% biodegradables i amb 0 impacte mediambiental.\nAl llarg de les diferents edicions del congrés hem desenvolupat diferents solucions comunicatives, amb direccions i recursos diversos, sempre buscant un discurs reconeixible que ens ajudi a visibilitzar la campanya publicitària que es duu a terme a tot Catalunya a través de retolacions de gran format, cartells, programes de mà, premsa i accions digitals en xarxes socials.\nObtenim una gràfica publicitària amb una estètica minimalista i dura. Un resultat potent que ens ajuda a desenvolupar i visibilitzar la campanya publicitària que es duu a terme a tot Catalunya a través de retolacions de gran format, cartells, programes de mà, premsa i accions digitals en xarxes socials.\nIdentitat visual — Edició 2019\nA l'edició 2019, el congrés pren una direcció reivindicativa, revolucionària, presentant el futur de la mobilitat i la sostenibilitat, amb una gràfica que evoca l'obra al·legòrica 'La Liberté guidant le peuple' (Eugène Delacroix, 1830) i la seva reconeixible composició, encapçalada per una figura femenina que simbolitza la llibertat alçant una bandera (un patí, en el nostre cas).\nIdentitat visual — Edició 2018\nPer l'edició 2018, vam crear un element independent central: una 'bateria ecològica' presentant un futur optimista pel vehicle elèctric. Els cartells es van serigrafiar a un taller artesanal fent servir tintes ecològiques.\nIdentitat visual — Edició 2017\nPer la primera edició de l'esdeveniment es van crear els elements comunicatius que van romandre com a part essencial de la identitat durant les edicions posteriors. Il·lustracions fetes de neons amb representacions de punts importants de la ciutat i l'auto de xoc com a element central amb un caràcter divertit, participatiu i senzill.


Inici » Regals » Entrenament bàsic de Bodyfit Ball Giveaway vàlid fins a 8 / 31 / 16\nEstiu 2016 regal\nIntroduïu una oportunitat per guanyar una pilota de formació Core Bodyfit\nAquest lliurament comença a 7 / 19 / 16 i acaba en 8 / 31 / 16 11: 59 PM EST\nSobre la Pilota de Entrenament de Bodyfit Core:\nLa pilota de formació bàsica BodyFit és ideal per tonificar els músculs abdominals. Apunta els teus músculs abdominals i la part inferior de l'esquena, que et proporciona la força i la flexibilitat per empènyer-te cada entrenament. Aquesta bola duradora i còmoda és inflable i es pot ajustar per adaptar-se a l'estabilitat que necessiteu. Mida: CENTIMETRES 27. Color: NEGRE. Característiques de material de PVC suau i durador Ajustable a diferents nivells d'estabilitat Inclou dos endolls d'inserció\nEl FitnessRebates.com Bodyfit Core Training Ball Giveaway Sweepstakes (el "Sorteig") està obert als residents legals dels cinquanta (50) dels Estats Units i el Districte de Columbia a l'edat de 18 amb accés a Internet en tot moment durant el sorteig i posterior període de premi, tret que FitnessRebates.com especifiqui el contrari. Els residents que no siguin d'Estats Units podran entrar a la 18 a menys que estiguin expressament prohibits per la normativa i la legislació locals. Tots els empleats de FitnessRebates.com. ("Patrocinador"), totes les agències associades i cadascun dels seus representants comercials, distribuïdors o agents (tot això, juntament amb el Patrocinador, col·lectivament anomenat "Entitats de Sorteig") i els seus familiars immediats (cònjuge, pare, nen, germà i els seus respectius cònjuges) i els que viuen a la mateixa família de cadascun (ja siguin relacionats o no), no són elegibles per participar en el sorteig. S'apliquen totes les lleis i normes federals, estatals i locals aplicables. Void on està prohibit o restringit per la llei. L'entrada al sorteig constitueix la vostra acceptació total i incondicional d'aquestes regles oficials. NINGUNA COMPRA NECESSÀRIA. UNA COMPRA NO MILLORARÀ LES SEVES PRÀCTIQUES DE GUANYAR\nJuliol 19, 2016 FitnessRebates Regals Sense comentaris


Lubrizol, un dels lligams de Warren Buffet amb Catalunya\nPlanta de Lubrizol a Sant Cugat del Vallès | Artur Ribera\n"Hi ha empreses americanes que abans d'invertir a Catalunya, pregunten com li van les coses aquí a Warren Buffet", assegura el director de Lubrizol a Sant Cugat\nper Bernat Bella Corresponsal al Vallès Sant Cugat del Vallès. 27 de desembre de 2018 13:34\nLubrizol és una companyia multinacional d'origen nord-americà dedicada al tractament de productes químics. L'empresa, que forma part del conglomerat Berkshire Hathaway amb el multimilionari Warren Buffet com a accionista principal, disposa de plantes a Catalunya a Gavà, Sant Cugat del Vallès i Montmeló.\nEs dedica principalment a dues grans branques de la indústria química: els materials avançats i els additius. Tot i que Lubrizol és un nom que segurament no és conegut pel gran públic, està darrere del molts dels objectes quotidians que s'utilitzen. Bona part dels cotxes utilitzen els seus additius, ja sigui pels engranatges dels motors o els additius de l'oli per motors o de la gasolina.\nPel que fa a materials avançats, hi ha polímers (unió de diverses molècules per aconseguir-ne de noves amb noves propietats) per enginyeria que es troben, per exemple, en les càmeres d'aire de vambes de la marca Nike, entre altres. En sabó, xampús, condicionadors o pastes de dents també hi ha elements fabricats per Lubrizol. Fins i tot en les bandes metàl·liques dels bitllets d'euros o les etiquetes de cervesa.\nFundada el 1928 i amb seu a Ohio, a tot el món Lubrizol compta amb 55 fàbriques i gairebé 9.000 treballadors. El 2017 va facturar 6.300 milions de dòlars. L'entrada a Lubrizol de Warren Buffet, un dels homes més rics del món i un gurú de les inversions, es va produir el 2011 a través del seu fons Berkshire Hathaway, el quart conglomerat d'empreses del món i que té participacions en companyies com American Express, Coca-Cola, Moody's, Procter & Gamble o PetroChina.\nDes de llavors, Lubrizol va augmentar el seu posicionament a Catalunya, amb l'adquisició de l'empresa familiar Merquinsa a Montmeló o Liptec a Gavà. Altres plantes com la de Sant Cugat ja formava part de Lubrizol anteriorment.\nLa importància de la presència de Buffet a Catalunya\n"Empresa que toca, empresa que funciona de meravella", explica Dennis Feijen, director de la planta de Sant Cugat sobre Warren Buffet, que afegeix: "Estem contents amb aquesta propietat, perquè té una visió a llarg termini i ens deixa funcionar". Segons Feijen, "hi ha altres grans entitats financeres que volen esprémer les empreses i tornar a vendre i Berkshire Hathaway és tot el contrari. Mentre vagi bé, no s'hi posa". A més, això genera un "aixopluc" per comptar amb més recursos a l'hora de fer inversions. Sense anar més lluny, el 2014 Buffet va invertir 2,6 milions d'euros a Lubrizol Sant Cugat.\nI la importància de la presència de Warren Buffet a Catalunya no és poca cosa, assegura Feijen: "Hi ha empreses americanes que abans d'invertir a Catalunya, pregunten com li van les coses aquí a Warren Buffet". "I de moment li van bé", apunta el director, que afegeix: "Per això es cuida Lubrizol a Catalunya, ens escolten... Convé que Lubrizol continuï molts anys a Catalunya, perquè és un element que genera opinió pública als Estats Units en els inversors i les grans companyies".\nDennis Feijen, director de Lubrizol a Sant Cugat\nEmpreses químiques com Lubrizol també aporten una feina de molt valor afegit, com és en el cas de Sant Cugat, destaca Feijen: "Hi ha 75 professionals molt especialitzats, tots són experts i de molt nivell".\nAixò permet que a la fàbrica de Sant Cugat s'hi combinin tres activitats: fabricació, laboratori d'investigació per productes nous i un laboratori d'aplicacions per fer proves amb productes finals per veure si funcionen al mercat.\nUna empresa química, per això, sempre genera dubtes entre part de la població. La planta de Sant Cugat, però, seria un exemple de seguretat segons el seu director: "Portem 12 anys sense accidents i és molt per sobre de la mitjana en la indústria química".\nDes de Sant Cugat es va establir un model de formació dels treballadors i prevenció que han valgut el reconeixement internacional de diferents guardons: "És la millor planta de Lubrizol al món". Un exemple és que l'anterior director de planta de Lubrizol va ser nomenat responsable de seguretat de la companyia a tot Europa amb la voluntat d'estendre el model santcugatenc. I tot plegat ho gestiona des del seu despatx al municipi vallesà.


Itàlia es planteja una fusió de bancs inspirada en la de CaixaBank i Bankia\nBarcelona. Dissabte, 5 de setembre de 2020. 17:46\nActualitzat Dissabte, 5 de setembre de 2020. 17:46\nEl recent anunci de la fusió dels bancs CaixaBank i Bankia ha provocat que Itàlia es plantegi seguir aquest model i fusionar Monte dei Paschi di Siena (MPS), recapitalitzada cautelarment el 2017, amb una altra entitat italiana per fomentar "el naixement del tercer o quart banc nacional".\n"El model guanyador és el d'Espanya amb la recent operació de fusió entre els bancs Bankia i CaixaBank per crear un gran banc. També es podria dur a terme una operació similar a Itàlia", ha dit avui la presidenta de la comissió parlamentària d'investigació sobre el sistema bancari i financer d'Itàlia i membre del governamental Moviment 5 Estrelles (M5S), Carla Ruocco, en una entrevista amb el diari Il Sole 24 Ore.\n"Podríem enfortir el nostre sistema bancari estimulant el naixement d'un tercer o quart banc nacional. La situació de Bankia és molt similar a la de MPS a Itàlia", ha assenyalat, al temps que ha animat Itàlia a seguir "l'exemple d'Espanya" . L'Estat italià és actualment el soci majoritari del banc toscà amb el 68% del capital, però la seva intenció és privatitzar i sortir del capital en 2021, segons les condicions que va negociar el 2017 amb la Unió Europea (UE) per salvar-la de la fallida.\nEl pla que té el Govern és que MPS cedeixi crèdits morosos per valor de 8.100 milions d'euros a un "banc dolent" que serà gestionat per l'administrador estatal d'aquest tipus de préstecs AMCO, i vendre la part "sana" a un altre inversor.\nBancs No contundent de Canadell a la fusió: CaixaBank perdrà els seus orígens Pepa Masó\nBancs Què pensa Sala-i-Martin sobre la fusió de CaixaBank i Bankia Pepa Masó\nBancs Fusió CaixaBank i Bankia: acord definitiu en pocs dies El Nacional


Dijous d'estiu - Olga Miracle, soprano\nPROJECTES » 2019-08-07 | by olga\nConcert 08-08-2019, El Morell\nUna antiga casa pairal anomenada El Castell,\nun elegant piano de cua al seu jardí,\nboniques àries d'òpera, inspirades cançons,\ni alguna sorpresa,\nen una nit d'estiu al MORELL.\nDijous 8 d'agost, 2019, a les 22h:\nConcert líric d'òpera i cançó. Obres de: Händel, Vivaldi, Bizet, Verdi, Morera, Toldrà.\nLa soprano Olga Miracle i el pianista Jordi Tomàs enguany celebren 25 anys com duet estable de música de cambra especialitzat en interpretar obres musicals de cant i piano de diferents nacionalitats europees. Des del començament de la formació, la proposta de l'Olga Miracle i en Jordi Tomàs ha estat la de donar a conèixer l'obra lírica que uneix la música de grans compositors amb la poesia dels poetes de tots els temps, seguint el model del gènere lied, que és la forma musical que cerca la més estreta unió entre poesia i música. Aquesta unió els ha portat a actuar amb èxit a nombroses sales, teatres i auditoris europeus; han estat enregistrats per ràdio i televisió, gaudeixen de molt bona crítica, i paral·lelament realitzen un treball de recerca musicològica de les obres que interpreten.\nLa música lírica catalana ha estat sempre un dels destacats interessos d'ambdós intèrprets, que sempre han volgut perpetuar el patrimoni musical català, que no era prou conegut i, per tant, no podia ser apreciat de la manera que es mereixia. Soprano i pianista compten amb una sòlida formació musical i graduacions superiors, i han rebut l'assessorament de professors que han tingut com a mestres els mateixos compositors que interpreten o deixebles d'aquests, creant-se així una cadena de coneixement de la cançó catalana, que des del segle XIX fins avui no s'ha aturat.\nDurant aquests 25 anys han interpretat les obres dels nostres compositors més importants dels segles XIX i XX i les han deixat enregistrades en el CD: "Alió, Morera, Toldrà, de la Renaixença al Noucentisme".\nEn el concert d'avui escoltarem algunes cançons dels mestres Morera i Toldrà, juntament amb una selecció de conegudes àries d'òpera de tots els temps, des de l'òpera barroca de Händel i Vivaldi fins a Bizet i Verdi. També sentirem inspirades cançons americanes que, portades al terreny líric, embelleixen i completen un concert variat i estiuenc en un marc tan adient com és el jardí, on la música lírica es podrà escoltar en tota la seva esplendor.


La reina Sofia entrega el 'seu' premi a Joan Margarit\nL’escriptor lleidatà reivindica la seua poesia en català i castellà\nLa reina Sofia va entregar ahir a Madrid el premi de Poesia Iberoamericana que porta el seu nom al poeta lleidatà Joan Margarit (Sanaüja, 1938), en un acte en el qual es va reivindicar la convivència del castellà i el català.\nL’entrega de la 28 edició del guardó, que es va fer públic el mes de maig passat, va tenir lloc al Palau Reial de la capital espanyola, on la vigília es va presentar l’obra antològica del poeta de Ponent, Viatge cap a l’ombra, tot just una setmana després –dijous passat– que l’escriptor de la Segarra fos guardonat amb el Premi Cervantes 2019, el màxim guardó de les lletres hispàniques. A l’acte d’ahir la reina Sofia va estar acompanyada pel ministre de Cultura en funcions, José Guirao, entre altres autoritats.\nMargarit rep el Reina Sofia una setmana després de guanyar el Premi Cervantes 2019\nMargarit va agrair el reconeixement i va tenir una intervenció en la qual va considerar que la poesia i la música són potser “les principals eines de consol de què l’ésser humà disposa en la solitud”. A continuació, el lleidatà va recitar alguns dels seus poemes tant en castellà com en català.\nEl premi de Poesia Iberoamericana està concedit per Patrimoni Nacional i la Universitat de Salamanca, té una dotació de 42.100 euros i és el més important que s’atorga a poetes d’Iberoamèrica. El seu objectiu és distingir el conjunt de l’obra d’un autor que, pel seu valor literari, es considera que constitueix una aportació rellevant al patrimoni cultural d’aquesta comunitat.


Com passar de comprar una bici a liderar la Vuelta en 9 anys (Toni Padilla)\nCom passar de comprar una bici a liderar la Vuelta en 9 anys\nDavid de la Cruz perd el liderat a Covadonga, però confirma la seva evolució\nTONI PADILLA Barcelona 29/08/2016 21:41\n651x366 David de la Cruz guanyant l’etapa d’aquest diumenge de la Vuelta, victòria amb la qual va aconseguir el liderat. / JAIME REINA / AFP David de la Cruz guanyant l’etapa d’aquest diumenge de la Vuelta, victòria amb la qual va aconseguir el liderat. / JAIME REINA / AFP\nDavid de la Cruz tenia 18 anys quan va entrar per primer cop a Ciclos Trujillo, una botiga de bicicletes amb molta tradició a Sabadell. Aquest jove estudiava i treballava en un Opencor de Terrassa, on anava en transport públic des del barri sabadellenc d’Espronceda. El ciclisme no formava part de la seva vida, però l’esport sí, ja que necessitava una bicicleta per les lesions que patia fent atletisme. De la Cruz s’entrenava a la Joventut Atlètica de Sabadell (JAS), on destacava als 3.000 metres obstacles, però tenia tantes lesions que Josep Molins, atleta olímpic als Jocs del 1960 a Roma, li va recomanar l’ spining per reforçar la musculatura. Però De la Cruz va preferir una bicicleta per no tancar-se en un gimnàs. Però ni tenia bicicleta ni tampoc feia cap cas del ciclisme. De fet, no mirava el Tour de França i ara bromeja quan recorda com canviava de canal a la televisió quan apareixien ciclistes. 9 anys després, De la Cruz ja ha participat al Tour de França i durant un dia va arribar a liderar la Vuelta a Espanya. Ahir, però, va perdre el liderat en no poder perseguir un Nairo Quintana explosiu als llacs de Covadonga.\nEl dia que va comprar la primera bicicleta -va pagar 500 euros- l’any 2007, David de la Cruz va saltar-se una classe per poder anar a la botiga. Poc després, punxava roda per primer cop i tornava a Ciclos Trujillo per aprendre com canviar-la. A les parets del negoci hi va veure un cartell on s’explicava que Ciclos Trujillo tenia un equip per sortir a fer quilòmetres per les carretes del Vallès. Com que va fer amistat amb la gent de la botiga, s’hi va apuntar, i ja el primer cop que va sortir amb ells va aguantar el ritme amb facilitat. Antonio Trujillo, el fundador del negoci, li va veure potencial i li va donar feina. El 2007 el jove ja va trobar un club a Sant Boi de Llobregat per competir de forma amateur. El 2010 ja tenia el primer contracte professional sobre la taula, al Caja Rural, on va córrer tres anys fins que va fer el salt al NetApp-Endura alemany. “Ràpidament vaig sentir-me còmode amb la bicicleta, però va ser un enamorament curiós, ja que no sol passar que un ciclista debuti tant tard”, admetia fa uns mesos De la Cruz, que el 2015 va fitxar per l’equip belga Etixx-Quick Step. “A Catalunya hi ha prou talent per tenir un equip propi, però ens falta suport de les institucions”, es queixava ara fa un any en declaracions al Diari de Sabadell. De la Cruz ara viu a Palafrugell, la ciutat de la seva xicota, on pot entrenar-se per les carreteres de Girona tot reivindicant-se com a sabadellenc. “Som una ciutat on sempre apareixen esportistes de nivell, on competim. Alguna cosa tenim”, va dir quan li van donar el premi d’Esportista de l’Any de Sabadell.\nDavid de la Cruz s’ha convertit en el segon ciclista català que ha liderat la Vuelta a Espanya els últims anys, seguint el camí de Joaquim Rodríguez, vallesà com ell, tot i que en aquest cas del Vallès Oriental. “El Purito em va ajudar molt, va creure en el meu potencial”, recorda agraït De la Cruz, que va debutar a la Vuelta el 2013 i al Tour el 2014. “El Purito és el millor ciclista català de la història i va ser qui va parlar del meu nom a la gent del Caja Rural, cosa que em va obrir les portes del ciclisme professional”, recordava el sabadellenc, que va aconseguir el liderat diumenge al cim del Naranco, on havia guanyat el Purito el 2015, casualment.\nAl Giro d’Itàlia, el debut va ser el 2015, poc abans de trencar-se la clavícula en una caiguda a Polònia que va tallar la seva progressió i el va deixar sense poder ser al Tour. Tampoc el va ajudar una apendicitis que va patir al Giro i va impedir que pogués acabar la prova. Ara, amb 27 anys, David de la Cruz s’ha consolidat entre els millors, malgrat que ahir, Quintana i Froome van ser massa forts. “Portar el mallot de líder ha sigut un somni”, deia ahir.\nQuintana recupera el mallot vermell\nNairo Quintana es va imposar en la desena etapa de la Vuelta i va recuperar el mallot vermell de líder. El colombià va ser el més ràpid en una de les etapes més exigents de la competició, de 188,7 quilòmetres entre Lugones i els llacs de Covadonga. Va ser una exhibició de Quintana, que va agafar distància en l’ascensió definitiva per arribar a la meta en solitari, amb un temps de 4 hores, 50 minuts i 31 segons; 24 segons menys que l’holandès Robert Gesink i 25 respecte de Chris Froome. Alberto Contador, incapaç de mantenir el ritme, va acabar creuant la meta a 1minut 5 segons. D’aquesta manera Quintana recupera el mallot vermell que va cedir en la jornada del diumenge al sabadellenc David de la Cruz. Avui hi ha jornada de descans.


Els negocis tradicionals busquen generar atractius per a la gent jove - À Punt\nEls negocis tradicionals busquen generar atractius per a la gent jove\nProfessions com fuster, llanterner o electricista tenen cada vegada més dificultats per a trobar mà d'obra disponible\nEls negocis tradicionals busquen generar atractius per a la gent jove / À Punt NTC\n20 de juny 2021 - 15:53\nMolts negocis tradicionals han vist com disminueix el nombre de treballadors dels seus sectors. És el cas del taller de José Ángel, qui representa la quarta generació d'una família de fusters, o el de José Luis i Vicente, pintors de segona i tercera generació. Sense deixar de banda la tradició, han treballat sempre amb les últimes tecnologies per a oferir els seus serveis. Tot i que ells tenen persones contractades i l'agenda plena de treball, asseguren que hui dia trobar un fuster, un llanterner o un electricista és cada volta més complicat.\nMoltes empreses coincideixen en el fet que són sectors on sempre hi ha treball a oferir perquè necessiten mà d'obra, però reconeixen que els oficis no atrauen la joventut tant com l'ofici de youtuber o la possibilitat de treballar en un ajuntament, mentre que estar en un taller és percebut com un treball de segona.\nDes de l'àrea de formació de Labora asseguren que les professions tradicionals no tenen per què ser cosa del passat, ja que els oficis estan molt vius i assenyalen la necessitat de tramitar una reforma de la formació professional, que no es revisa des de fa vint anys.


Tanca l'Agut, un dels millors restaurants de cuina catalana de Barcelona\nAquest clàssic de la cuina tradicional de Barcelona feia quasi cent anys que era obert al carrer Gignàs, al Gòtic\nUn drama que s'albirava: el restaurant Agut del carrer Gignàs ha tancat definitivament, després de 97 anys de servei. El mes de gener passat en Jordi Castellví, gerent del restaurant i descendent de la família Agut que el va obrir, m'explicava que "estem valorant quin camí prendre. Perquè les perspectives són incertes i no tenim clar si podrem tornar a reobrir".\nL'Agut va reobrir el mes de juny passat i va tancar a l'agost per la falta de clients. El restaurant, més que per la manca de turistes, es va veure especialment perjudicat per la minva de la clientela local: bona part eren treballadors de l'administració i de la universitat Pompeu Fabra, i molta clientela de comarques que venia el cap de setmana. Amb la represa de la restauració del gener passat, amb aquell limitadíssim horari de dues hores al matí i dues i mitja per dinar, Castellví es preguntava si podrien fer front a una reobertura "amb molts empleats. Tenim una plantilla grossa, i això crea un cost econòmic molt gran".\nDoncs la resposta ha sigut que no. Castellví explica que "hem tancat i hem liquidat els 13 treballadors. Jo tinc 62 anys i la veritat és que he vist que era el moment de parar". Però això no significa que sigui un adeu definitiu: "Volem fer un traspàs de negoci i busquem algú que continuï amb el restaurant". Això passaria per "trobar un perfil d'inversor que continuï amb la casa, que entengui i respecti aquesta línia de cuina catalana ben feta que a Barcelona és del tot vigent", raona (també em diu, sorprès, que cap dels mitjans que han publicat la notícia del seu tancament li han trucat per confirmar-lo).\nA Castellví, tercera generació d'un negoci que van obrir els seus avis, li agradaria que fos "un d'aquests cuiners joves que es dediquen a renovar i mantenir la cuina catalana". Alerta, xefs: la imatge de marca té cent anys de solidesa i la borsa de clients hi és: "Hi venien a menjar els fills i els néts dels clients del meu avi"\nL'Agut va obrir portes el 1924 com a fonda de treballadors del Port, i va entrar al segle XXI en plena forma: evitant les modernitzacions innecessàries (no calen, si tens quadres de Ramon Cases a la paret!) però amb una cuina catalana excel·lent i d'esperit popular que et portava el plat a taula amb precisió de rellotge suïs. A la carta hi sovintejaven plats de guisat i sofregit com els peus de porc farcits de botifarra negre i salsa de ceps, i era dels pocs llocs de Barcelona on encara servien cervellets a la romana.\nL'Agut no diu adeu. Busquem un inversor que vulgui mantenir el negoci"\nVal la pena esmentar el seu menú de migdia: si eres matiner i t'asseies a la barra, podies menjar-ne un dels millors de la ciutat a un preu reduït d'11,90 euros (peix fresc, receptes treballades, bones racions, a taula eren 15) sempre amb bon vi (et reomplien la copa sense càrrec) i postres casolanes. Una estoneta de festa major per poc més de deu euros, en un raconet de Gòtic on semblava que el temps s'havia aturat, però els plats sortien amb celeritat i tècnica impecable.\nFoto: Iván MorenoLa bona cuina tradicional de l'Agut\nDurant molt temps va ser conegut com a l'Agut de Gignàs, perquè en Ramon Cabau –que feia de farmacèutic al carrer Gignàs– es va casar amb una de les filles de l'Agustí Agut, el patriarca, i va obrir l''spin-off' Agut d'Avinyó, que als anys setanta va esdevenir un temple gastronòmic, emblema de la modernitat transportada a la cuina catalana.\nMenjar a la barra de Gignàs era molt divertit, perquè podies apreciar quina fauna hi desfilava: va ser punt de trobada habitual del PSUC i l'estament progressista de la ciutat en èpoques fosques, i aquest rerefons sovint proporcionava escenes curioses. Com aquella vegada en què s'estava gestant el segon tripartit, i hi va entrar en Josep-Lluís Carod-Rovira amagat sota un quilo de bufandes. Xiuxiuejant, va demanar per una taula reservada. I la cap de sala li va arruïnar la discreció fotent aquest crit que va retrunyir pel menjador: "Sí, la taula reservada a quarts de dues! A nom de Joan Herrera!".\nNO T'HO PERDIS: Restaurants i bars de Barcelona que han tancat i trobarem a faltar


Aprèn reciclatge creatiu en família aquest diumenge a la Jugatecambiental al Parc del Bosc de Can Gorgs - Tot Barberà\nAprèn reciclatge creatiu en família aquest diumenge a la Jugatecambiental al Parc del Bosc de Can Gorgs\nTú estás aquí: Inicio / Aprèn reciclatge creatiu en família aquest diumenge a la Jugatecambiental a...\nAquest diumenge 6 d’octubre, d’11.30 a 13.30 hores, continuen les activitats de la Jugatecambiental del Parc del Bosc de Can Gorgs. Aquesta setmana, la Jugatecambiental acull un taller anomenat “Reciclatge creatiu”, una activitat on les famílies podran aprendre a fer un rellotge amb materials reciclats.\nCal recordar que la Jugatecambiental ofereix un munt de propostes per gaudir en família i per aprendre moltes coses sobre els parcs metropolitans, la natura i el medi ambient, mentre es juga i es fan activitats. Hi trobareu també un punt d’informació del parc i el seu entorn i un espai de joc lliure.\nLa Jugatecambiental és un projecte de l’Àrea Metropolitana de Barcelona (AMB), coordinat pels diferents ajuntaments adherits (entre ells, Barberà del Vallès), adreçat al públic familiar, perquè, a través del joc, els parcs siguin espais d’aprenentatge i experimentació de la sostenibilitat ambiental. L’Ajuntament assumeix, juntament amb l’AMB, l’impuls d’aquest projecte i l’organització d’algunes de les activitats que es faran. Totes les activitats són gratuïtes i no cal inscripció prèvia.\nRecordeu que la Jugatecambiental del Parc del Bosc de Can Gorgs té perfil a Twitter, i des d’allà podeu seguir totes les activitats!\nAmazon vende el Centro Logístico de El Prat de Llobregat al fondo coreano ... La Biblioteca Esteve Paluzie continua apostant per la innovació amb les activitats...


Més de cent establiments d'Alcanar rebran ajuts de 3.000 o 8.000 euros pels aiguats del setembre - Imagina Ràdio\nMés de cent establiments d’Alcanar rebran ajuts de 3.000 o 8.000 euros pels aiguats del setembre\nEl Departament d'Empresa amplia en 100.000 euros el finançament per incloure establiments que n'havien quedat fora\nD'esquerra a dreta- de l'alcalde d'Alcanar, Joan Roig; el delegat del Govern a les Terres de l'Ebre, Albert Salvadó; i del director territorial del Departament d'Empresa i Treball, Adam Tomàs. Imatge del 13 de desembre de 2021. ACN\nMés d’un centenar d’establiments comercials i de restauració del municipi d’Alcanar rebran un ajut de 3.000 o de 8.000 euros pels aiguats del passat 1 de setembre. El Departament d’Empresa i Treball va publicar el dia 3 de desembre l’ordre que ha de permetre fer efectius els ajuts els pròxims dies, just en plena campanya comercial de Nadal. Els sol·licitants rebran la quantitat inferior si l’episodi va obligar-los a tancar durant menys de set dies, i la més alta si el tancament es va prolongar més d’una setmana. Addicionalment, Empresa ha ampliat en 100.000 euros més la dotació de 495.000 euros prevista amb l’objectiu d’incloure establiments detectats per l’Ajuntament d’Alcanar que no van poder optar als ajuts per diversos motius.\nLa resolució de l’ordre d’ajuts, publicada el 2 de novembre, es va fer efectiva un mes després, el 3 de desembre passat. En total, Empresa i Treball farà efectiu el seu pagament durant les pròximes setmanes als titulars de 106 establiments d’Alcanar així com dels nuclis de les Cases i Alcanar Platja, afectats pels aiguats.\n“Arriben en un moment molt oportú per encarar la campanya de Nadal”, ha celebrat l’alcalde, Joan Roig, tot recordant que el teixit comercial es va veure impactat per l’episodi just en plena crisi per la pandèmia de covid-19. “Aniran molt bé per impulsar la tornada a la normalitat de la vida comercial”, ha subratllat Roig, qui ha valorat la intervenció de la Generalitat en la recuperació del municipi després de les afectacions pels aiguats, com una qüestió “de país”, que va més enllà del mateix poble.\nA la dotació inicial consignada, el Departament d’Empresa i Treball ha afegit posteriorment 100.000 euros addicionals. L’Ajuntament d’Alcanar va detectar que existien casos d’establiments que no van acabar accedint a la convocatòria perquè no podien complir totes les condicions –alguns casos no eren planta baixa- o mancava documentació concreta sobre l’afectació. Amb aquesta ampliació, segons Roig, almenys mitja dotzena de comerços podran també rebre compensacions.\nEl director dels serveis territorials del Departament d’Empresa i Treball, Adam Tomàs, ha destacat el “treball quirúrgic” efectuat amb aquesta convocatòria així com la rapidesa en la qual s’ha acabat resolent i es farà efectiva. Per la seva banda, el delegat del Govern, Albert Salvadó, ha apuntat que la Generalitat ja ha destinat 1,2 milions d’euros en actuacions i ajuts per pal·liar els danys dels aiguats de l’1 de setembre.\nDe moment, els particulars afectats per les destrosses que no tenien assegurades les seves propietats encara hauran d’esperar per conèixer si, finalment, el govern espanyol facilita algun tipus d’ajuts, habitualment en forma de desgravacions fiscals a l’impost de la renda. Segons ha apuntat Roig, el consistori encara no coneix l’amplitud del decret de declaració de zona afectada per emergències de protecció civil per poder informar els veïns al respecte.\nArticle anteriorVols fer-te un test d’antigen abans d’una trobada social o familiar?\nArticle següentLa barca de Flix, a punt d’enfonsar-se per la riuada


Avisen de l'estafa amb la que estan enganyant a molta gent este Nadal\nEs tracta d'un cas de 'phising' que suplanta Correus\ndissabte, 21 de desembre 2019 - 13:00h\nSi reps un SMS de Correus estigues ben atent i vés amb compte perquè podria tractar-se de l'estafa que està afectant molts usuaris | Pixabay\nS'acosten les Festes de Nadal i amb elles són molts els usuaris de Correus que esperen l'arribada de les compres nadalenques que han fet a través d'Internet. Un fet que no han passat per alt els estafadors que han posat en marxa una nova estafa que podria afectar a molts usuaris de la coneguda companyia de missatgeria.\nUn SMS suplanta Correus\nSi reps un SMS de Correus estigues ben atent i vés amb compte perquè podria tractar-se de l'estafa que està afectant molts usuaris. Este missatge indica que el receptor ha d'accedir a una pàgina web per tal de pagar els suposats càrrecs per a un enviament postal. Si la víctima accedix a la pàgina, se li demanen les seues dades bancàries per a realitzar el pagament, una informació que l'estafador es quedarà per accedir al compte bancari.\nEs tracta d'un nou cas de 'phising' que utilitza la imatge de Correus en el que ha hagut de respondre a diversos usuaris de Twitter, a través del seu compte oficial, que han denunciat haver rebut este SMS ara fa un parell de mesos. A pesar de tot, la Policia Nacional va alertar, novament, d'esta estafa fa uns dies a causa de les dates que ens trobem.\nGrossa de Nadal: La Policia avisa del número que no has de comprar.\nAlerta sanitària: Estos aliments, típics del Nadal, podrien provocar malalties.\n"Grossa de Nadal: La Policia avisa del número que no has de comprar" "Alerta sanitària: Estos aliments, típics del Nadal, podrien provocar malalties"


«Les cerveses artesanes ajuden que el pastís del sector sigui més gran» - Regió7 :: El Diari de la Catalunya Central\n«Les cerveses artesanes ajuden que el pastís del sector sigui més gran»\nEntrevista a Peio Arbeloa, director general de la unitat de negoci a Espanya de Mahou-San Miguel\npablo castaño 16.11.2019 | 23:11\nPeio Arbeloa, director general de la unitat de negoci a Espanya de Mahou-San Miguel\nÉs el grup cerveser més gran de l'Estat. Un de cada tres litres de cervesa que es fabriquen a Espanya són de les marques d'aquesta empresa familiar, que té més de 129 anys d'història. El creixement de Mahou-San Miguel aquest any ve per volum i, ja més d'un 50%, per valor: per innovació i les marques prèmium\nL'any passat Mahou-San Miguel va augmentar la seva producció el 10,2%, la xifra de negoci el 2,9% i la inversió el 31,5%. Segueixen aquest camí?\nL'any passat va ser fantàstic, amb rècord de vendes, i aquest any està anant francament bé. Estem creixen en volum i en valor, tot i que és aviat per avançar xifres perquè hi segueix havent estacionalitat. L'estiu és la millor època.\nEn el sector de la cervesa han de competir amb grans multinacionals, però, a la vegada, amb les petites marques artesanes.\nTots volem vendre més, però ja siguin els grans o els petits, tots creen valor, aporten novetats, troben noves ocasions de consum. Tot el que té a veure amb el segment artesanal és positiu, està ajudant que en el discurs del consumidor la cervesa estigui més present. Abans ningú parlava de maridatges... Al final, grans i petits aporten el seu granet de sorra, ajuden que el pastís sigui més gran. Encara que, després, competim.\nAcaben de firmar un acord de col·laboració amb el gegant AB Inbev per produir i distribuir a Espanya les seves marques (Corona, Budweiser, Stella Artois, Franziskaner...). Suposo que ells volen guanyar penetració a l'hostaleria espanyola i vostès, ampliar catàleg.\nAixí és. L'acord començarà l'1 de gener i això ens ajudarà, sobretot en la part prèmium, a complementar el nostre. I a ells, els donarà entrada a més punts de venda.\nI quines marques fabricaran a Espanya?\nEstem pendents d'alguns detalls, però inicialment seran Stella Artois i Budweiser.\nAposten per les marques prèmium. Els que van de canyes s'han tornat sibarites?\nLa categoria de cerveses és molt democràtica. El producte és assequible. Però també estem veient que el consumidor està disposat a pagar una mica més si els dones un servei incrementat. Si els dones l'oportunitat de tastar alguna cosa nova el consumidor reacciona d'una manera molt positiva, molt elàstica.\nEstan generant valor afegit.\nSí, el nostre creixement aquest any ve per volum i, ja en més d'un 50%, per valor, per la innovació i les marques prèmium.\nDediquen molt esforç a la innovació?\nAquest any hi hem invertit 5 milions d'euros, tenim en marxa més de 40 projectes i disposem d'un departament d'innovació corporativa que és transversal. Per exemple, aquest any hem llançat San Miguel Magna, una Golden Lager que ajuda que el tronc de la marca San Miguel sigui més fort, perquè amb ella construeixes valor, però també noves ocasions de consum. Abans menjàvem amb vi i, cada vegada més, ho fem amb cervesa. O fins i tot en consumim com a copa.\n«On va triomfa» era l'eslògan de San Miguel, però no ha de ser fàcil vendre cervesa a l'exterior.\nExportem el 13% de la producció i som en 44 països. El mercat americà és molt important per a nosaltres, però també l'anglès, l'indi i l'alemany.\nTot i la globalització, en la cervesa, es torna als localismes?\nNo només en la cervesa. És el màrqueting el que està canviant. Es tenen més en compte les experiències i com et poses en el dia a dia del consumidor, com s'adapta una marca a un perfil concret.


Per què visitar Alimentaria 2018? | Alimentaria 2018\n16 - 19 Abril 2018Recinte Gran Via - Barcelona\nAlimentaria + Hostelco\nModalitats de participació\nProgrames de compradors\nThe Alimentaria Experience\nAlimentaria Barcelona 2018\nPer què visitar-nos?\nAlimentaria 2018, punt de trobada del sector a escala internacional\nCom cada dos anys, Alimentaria es converteix en el centre de negocis internacional de la indústria dels aliments, les begudes, la gastronomia i l'equipament hostaler. Més de 140.000 visitants, procedents de 157 països, van assistir a l'última edició per reunir-se amb els prop de 4.000 expositors.\nReuneix-te amb els teus proveïdors actuals i coneix-ne de nous i potencials entre els més de 4.000 expositors.\nDescobreix tendències, solucions i productes nous i innovadors.\nVisita el certamen amb més oferta de producte espanyol i internacional.\nMúltiples oportunitats en una sola fira amb 6 salons sectorials.\nForma part dels 45.000 visitants internacionals.\n800 Compradors internacionals convidats, de diversos àmbits de la distribució.\nPerfil del visitant\nVISITANT PROFESSIONAL GENERAL\n(NACIONAL + INTERNACIONAL)\nDESGLOSSAMENT PROGRAMA COMPRADORS\nACTIVITAT DE L'EMPRESA\nDistribució pel canal Horeca\nGran distribució organitzada\nCadenes de supermercats\nCadenes d'hostaleria i restauració\nCentrals de compres\nXarxa de Mercas\nIndústria (institucions, associacions, etc.)\nTraders i representants\nCap de compres\nDirectors de departaments\nMIDA DE L'EMPRESA\n140.524 Visitants en total\n157 Països de procedència\n80% tenen poder de decisió de compra o intervenen en la decisió\n70% són PIMES\n624 Compradors internacionals convidats\n67 Països de procedència\nResultats de l'enquesta de satisfacció\nestà molt satisfet o completament satisfet i puntua la fira amb un 4,21 sobre 5.\nafirma que visitarà la propera edició d'Alimentaria.\ndels visitants recomanaria Alimentaria.\ndels professionals que visiten Alimentaria són decisors de compra, un 15,5% més respecte de l'edició passada.\nDades de visitants i enquesta de satisfacció 2016\nHem generat experiències úniques\n"Era la meva primera visita a Alimentaria i, sens dubte, aquesta fira ha sobrepassat les expectatives que tenia. La màxima expressió del gourmet!" H-E-B Grocery, Co.\n"Alimentaria 2016 és una visita obligatòria per a empreses del món dels vins i els aliments. És una oportunitat que no es pot perdre, ja que dona accés als millors productors del sector." La Castellana\n"He assistit a fires d'alimentació des de 1970, com a expositor i com a visitant. Alimentaria 2016 és una fira moderna i està molt informatitzada, però alhora és personal i plena d'experiències que construiran relacions internacionals duradores." Qualifirst Group\n"Sens dubte, la millor fira de productors espanyols. No coneixem cap altra fira que tingui una selecció d'expositors tan àmplia i que cada edició vagi a més. Una font excel·lent de nous contactes i proveïdors." Euro Link Global Limited\n"Certament, Alimentaria 2016 és una fira de categoria mundial, on els millors productors d'alimentació i begudes a escala internacional s'uneixen a la bonica ciutat de Barcelona. Un must per als professionals de la indústria." DIMA Group\nPots contactar amb nosaltres mitjançant l'adreça electrònica visit@alimentaria.com\no el telèfon (+34) 93 567 97 08.


Només un nou veí contagiat de coronavirus al dia | L'Exprés de Sant Andreu\nCom esdevé plausible, no a tothom se li ha practicat el test del coronavirus i fins i tot moltes persones han mort amb simptomatologia, però sense passar a formar part de cap llista oficial. L’exemple: la Casa Asil de Sant Andreu. Tot i això, des de setmanes enrere la Generalitat també ha passat a publicar les dades de persones potencialment afectades pel virus i a les que no se’ls ha fet cap prova. En aquest cas, se sospita que en els darrers deu dies uns 166 veïns s’han pogut contagiar.\nPer tenir-los controlats, els dos Centres d’Atenció Primària de Sant Andreu continuen fent un seguiment telemàtic del seu estat de salut. Mentre que el CAP Meridiana ha seguit l’evolució de 530 persones des de l’inici de la pandèmia, el de Casernes ha tingut cura d’uns altres 487 veïns. Una darrera xifra que, tot i semblar menor respecte al CAP de referència de Sant Andreu Sud, en realitat esdevé més preocupant: si es pren com a referència la densitat de població, la COVID-19 ha incidit amb major virulència al sector nord de Sant Andreu. De fet, es calcula que un de cada 100 veïns ha estat afectat per la malaltia.\nAquestes dades, tot i superar la mitjana barcelonina, no s’allunyen de la realitat que encara travessa la ciutat, ara circumscrita com una única regió sanitària. En aquest cas, el fet de mantenir-se en la Fase 0 del desconfinament ha obligat a perllongar les mesures establertes el passat 28 d’abril: es permet l’obertura d’establiments de venda al detall amb cita prèvia i atenció individualitzada i els restaurants poden obrir per preparar menjar per emportar. A més, al transport públic continua sent obligatori l’ús de mascaretes.\nFotografia | Un agent del cos de Bombers instrueix un conductor d’autobús sobre les mesures de protecció que ha de prendre // Ajuntament de Barcelona\nTags: cap casernescap meridianacasa asilconfinamentcoronaviruscovid-19salut\nNotícia anterior Notícia anterior: Sant Andreu reclama una oficina única d’ajudes per la crisi de la COVID-19\nNotícia següent Notícia següent: Botiguers critiquen la ‘cita prèvia’ i posen tota esperança al juny


Amb l’objectiu de millorar l’experiència dels clients bancaris\nDetall del centre ‘all in one’ Eivissa\n•\tEs tracta de la quarta obertura d'aquest concepte a tota Espanya, després dels centres de València, Barcelona i Madrid.\n•\tAmb més de 1.500 metres quadrats, ‘all in one’ Eivissa reuneix un equip de 49 professionals amb atenció especialitzada per tots els segments de negoci: particulars, Banca Premier, Banca Privada, autònoms, negocis i empreses.\n•\tEl centre ‘all in one’ combina disseny, tecnologia i assessorament expert per convertir la visita dels clients en un moment especial.\n•\tEl nou espai està dotat de l'últim en tecnologia, amb pantalles envolupants, caixers amb reconeixement facial i dispositius NFC per identificar al client a la seva arribada i evitar-li l'espera.\nCaixaBank obre aquest dijous un centre ‘all in one’ a Eivissa. L'entitat financera posa així en marxa el seu centre flagship a Eivissa, el primer d'aquest concepte a Balears i el quart de tota Espanya, després de les obertures de València, Barcelona i Madrid.\n‘all in one’ Eivissa suposa l'agrupació, en un únic centre de més de 1.500 metres quadrats, de les oficines Store Vara de Rei, Store Negocis, Store Premier i els centres de Banca Privada i Banca d'Empreses d'Eivissa i Fomentera. En total, suposa reunir un equip de més de 49 professionals per oferir atenció especialitzada a tots els segments de negoci, tant particulars (amb gestors experts en banca retail, Banca Premier i Banca Privada) com a professionals (autònoms, microempreses i empreses). Està previst que s'atengui una cartera de més de 23.000 clients.\nA més, aquest espai disposa de tots els elements de disseny, tecnologia i atenció especialitzada que fan de ‘all in one’ un nou concepte d'experiència de serveis financers únic Europa, creat per CaixaBank amb l'objectiu que la visita dels clients es converteixi en un moment especial i totalment diferent.\nPer això, l'oferta de serveis inclou zones específiques d'atenció dissenyades per cada tipus de clients, més de 23 despatxos per reunions privades i l'últim en tecnologia, com a caixers amb reconeixement facial, pantalles envolupants amb continguts especialment creats pel centre o un avançat sistema d'acte check-in que permet identificar ràpidament als clients i avisar als gestors a la seva arribada.\nDisseny i tecnologia per una experiència única\nEn ‘all in one’, l'experiència de la visita comença molt abans d'arribar. Ja des del moment en què es tanca una trobada amb el gestor, el client disposa al seu mòbil d'un sistema d'avisos i notificacions que li recorden la seva cita i li conviden a confirmar-la o, si el necessita, canviar-la. L'aplicació CaixaBankNow permet veure en temps real l'agenda del gestor i triar el buit horari més convenient.\nEls qui arribin a ‘all in one’ amb cita prèvia no tindran necessitat de guardar torn perquè avisin al seu gestor: el client podrà notificar amb el seu mòbil que ha arribat i la persona que li espera sortirà a la seva trobada. Així mateix, CaixaBank ha dissenyat un sistema d'acte check-in amb tecnologia NFC gràcies al qual el client pot avisar de la seva arribada simplement aproximant el seu mòbil al dispositiu situat en l'entrada de ‘all in one’.\nEl disseny i la tecnologia es combinen a ‘all in one’ perquè l'experiència de la visita sigui especial pels clients. Les pantalles envolupants ofereixen imatges d'entorns naturals que, combinades amb l'ambient musical i la fragància de l'espai, elaborada exclusivament pel centre, propicien la sensació d'arribada a un “oasi urbà”. Així mateix, la distribució d'espais està pensada perquè gestors i clients puguin disposar de sales privades de reunió i zones reservades per trobades més disteses abans de l'entrevista, amb serveis com a degustació de cafè Nespresso. Igualment, els clients de ‘all in one’ Eivissa podran tenir accés en línia a les ‘CaixaBank Talks’, la programació mensual de xerrades, ponències, rodones i esdeveniments sobre tota mena de temes d'interès que organitza CaixaBank.\nLa zona d'autoservei de ‘all in one’ compta amb els últims avanços en caixers, inclosa la tecnologia de reconeixement facial, dissenyada per CaixaBank per facilitar als clients extreure efectiu amb una imatge del seu rostre, sense necessitat d'introduir la seva PIN. El programari d'aquesta mena de caixers reconeix i valguda 16.000 punts del rostre del client per garantir una identificació totalment segura. CaixaBank ha estat la primera entitat financera del món a posar en marxa aquesta tecnologia.\nEl centre ‘all in one’ Eivissa estarà obert al públic de manera ininterrompuda de 8.30 a 18.30 de dilluns a dijous, i de 8.30 a 14.30 els divendres, entre setembre i juny. Durant juliol, agost i primera quinzena de setembre, ‘all in one’ Eivissa mantindrà l'horari d'estiu d'atenció al públic (de 8.30 a 14.30 hores).\nPer CaixaBank, la innovació al canal oficina és una constant en la seva trajectòria. En 2013, l'entitat va ser la primera del sector que va apostar per un nou model de sucursal en crear les oficines ‘Store’, amb importants innovacions tant al disseny, amb espais oberts i eliminació de barreres entre gestors i clients, com en l'horari d'atenció al públic (ininterromput de matí i tarda) i al model d'atenció (amb gestors especialitzats en els diferents segments de banca de particulars).\nActualment, aquest concepte cuompta ja amb 600 oficines en tota Espanya, de les quals 24 estan ubicades a Balears\nAmb ‘all in one’, CaixaBank va iniciar al 2019 una aposta per crear centres flagship que ofereixen als clients una experiència financera única.\nMaria Cruz Rivera, directora territorial de CaixaBank a Balears, i Mònica Izquierdo, directora d’ ‘all in one’ Eivissa


Any nou, normalitat nova - Inlingua Andorra\nA mesura que passaven els dies, anàvem entrant al darrer mes del 2020 i al primer del 2021. També van arribar els dies freds i nevats, que inevitablement ens recordaven l’arribada de Nadal i d’any nou.\nLa idea d’un nou any té un propòsit, ja que sol significar nous objectius i metes i, per tant, aporta noves esperances juntament amb les anomenades resolucions de l’any nou. Es presenten en diferents formes i mides: de vegades són una gran cosa i requereixen un gran esforç i compromís. Normalment, es relacionen amb la família i els amics, l’amor, la feina i el benestar personal. N’hi ha que prevalen i n’hi ha que s’obliden al febrer.\nÒbviament, també poden ser més aviat petites i trivials: pocs desitjos de perseguir canvis menors a la nostra vida, com ara aprendre una nova recepta, fer més exercici o intentar ser més organitzats. Tanmateix, una cosa és evident: totes formen part de la recerca d’un any nou millor, més joiós. Per descomptat, també se’ns permet deixar les coses tal com estan si creiem que ens fan feliços i afortunats, com ara mantenir persones especials a prop nostre o continuar treballant dur per apropar-nos a objectius específics.\nAquest any, però, és inusual. En lloc de voler alguna cosa nova i diferent, el nostre millor desig és probablement que les coses tornin a la normalitat. La majoria de nosaltres ens haurem sentit emocionats perquè finalitzava el 2020, ja que coincidim en el fet que ha estat un any dur per a tothom.\nTot i així, ho hem de veure al revés. Encara que la COVID-19 i els seus efectes no han desaparegut, hem aconseguit treure el millor de nosaltres mateixos i ens hem unit per protegir les persones grans i les més vulnerables. Individualment i col·lectivament, hem aconseguit adaptar-nos, independentment de la nostra edat, gènere o origen, a una nova escena, a una nova manera de fer les coses i a una nova manera de sobreviure i continuar amb la nostra vida, tot i la pèrdua d’oportunitats i la situació econòmica desfavorable.\nParlant de la COVID-19 i de l’adaptació a coses noves, aquest Nadal i la nit de Cap d’Any han estat definitivament diferents. L’adjectiu diferent no és precisament el més escaient per descriure les tradicions i els costums, ja que aquests ens agraden tal com són. Tot i així, encara ens hem sentit seduïts per l’encant que solen aportar les vacances.\nA Andorra, com a la majoria de països del món, les vacances signifiquen retrobar-se amb els éssers estimats. Les famílies que viuen separades de vegades només tenen una o dues oportunitats a l’any de reunir-se al voltant d’una taula i posar-se al dia, com ara per Nadal i la nit de Cap d’Any. La nit de Cap d’Any, famílies i amics celebren junts el començament d’un nou capítol i es desitgen un feliç any nou menjant dotze grans de raïm a mitjanit.\nAquí també és tradició dinar amb la família l’1 de gener. Els més afortunats ho fan envoltats de copes de xampany i de marisc car. Els menys afortunats potser no. Tot i això, tots tenen en comú l’alegria d’estar junts. Tot i que l’any passat va ser una mica més complicat, el vam superar i esperem que comencem un 2021 més feliç, millor i potser, en certa manera, “més normal”.\nPer: Pol Z.